Pirinejski mir
<s>Pirinejski mir je mirovni sporazum kojim je završen Francusko-španjolski rat, sklopljen je 7. novembra 1659. između francuskog kralja Louisa XIV i španjolskog kralja Felipea IV.</s><s>On se često se uzima kao početak francuske hegemonije u Evropi.</s>

<s>Historija i karakteristike</s>

<s>Čak i nakon svršetka Tridesetogodišnjeg rata (1618.-1648.) praktički sve do 1659.</s><s>Španjolska i Francuska nastavile su gotovo konstatno ratovati.</s><s>U to vrijeme Španjolska se također uplela u sukobe sa Kraljevinom Engleskom, pa je stvarni raspad 
Španjolskog Imperija postao više nego očigledan.</s><s>Sve španjolske nade u eventualnu pomoć od cara Svetog Rimskog Carstva, istopile su se formiranjem liga njemačkih kneževa, kako laičkih tako i crkvenih - 1657. i 1658., koje su osnivane uz punu podršku Francuske.</s><s>Nakon formiranja druge lige (Rheinbund), nestala je sva nada u pomoć od Svetog Rimskog Carstva, a nakon španjolskog poraza u Bitci kod Duna (jun 1658.), ubrzan je proces sklapanja mirovnog sporazuma sa Kraljevinom Francuskom.</s>

<s>Prema sporazumu dotad katalonski Roussillon je uz Artois i čitav niz fortifikacija uz sjevernu granicu pripao Francuskoj.</s><s>Isto tako pod određenim uvjetima pripali su joj i Alsace i Lorraine.</s><s>Za razliku od tog sve ono što je Francuska zauzela južno od Pirineja u Kataloniji vraćeno je Španjolskoj, a pomilovan je odmetnuti knez Louis II od Bourbon-Condéa (Gran Condé), koji se borio na španjolskoj strani.</s>

<s>Sporazumom je dogovoren i brak između Louisa XIV i španjolske infante Marie-Thérèse.</s><s>Vjenčanje je održano sljedeće godine, garnirano velikim mirazom (ali nikad plaćenim) uz odricanje infante od svih njezinih prava na španjolsku krunu ili imovinu.</s><s>Taj posljednji uvjet je Louis XIV potpuno ignorirao kad je 1667. od španjolskog kralja zatražio Španjolsku Nizozemsku, ali i 40 godina kasnije kad je zatražio španjolski tron za svog malog unuka Philipa.</s>

<s>Sve u svemu Pirinejski mir i brak sa španjolskom princezom pomogao je Louisu XIV da postane najmoćniji evropski monarh.</s>

<s>Izvori</s>

<s>Vanjske veze</s>

<s>Peace of the Pyrenees</s>

<s>Pirinejski mir
Historija Španije
Kraljevina Francuska</s>

